title: Απόφαση του Συμβουλίου, της 26ης Ιουλίου 2010, σχετικά με την υπογραφή και την προσωρινή εφαρμογή συμφωνίας μεταξύ της Ευρωπαϊκής Ένωσης, της Ισλανδίας, του Λιχτενστάιν και της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, συμφωνίας μεταξύ της Ευρωπαϊκής Ένωσης και της Νορβηγίας για τη θέσπιση νορβηγικού χρηματοδοτικού μηχανισμού 2009-2014, πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014 και πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Νορβηγίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014

text:
               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουλίου 2010
   σχετικά με την υπογραφή και την προσωρινή εφαρμογή συμφωνίας μεταξύ της Ευρωπαϊκής Ένωσης, της Ισλανδίας, του Λιχτενστάιν και της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, συμφωνίας μεταξύ της Ευρωπαϊκής Ένωσης και της Νορβηγίας για τη θέσπιση νορβηγικού χρηματοδοτικού μηχανισμού 2009-2014, πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014 και πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Νορβηγίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014
   (2010/674/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 5,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Οι ακόλουθοι χρηματοδοτικοί μηχανισμοί και τα προγράμματα συνεργασίας έληξαν στις 30 Απριλίου 2009:

                           —

                           ο χρηματοδοτικός μηχανισμός ΕΟΧ 2004-2009, ο οποίος προβλεπόταν στο πρωτόκολλο 38α της συμφωνίας για τον Ευρωπαϊκό Οικονομικό Χώρο (στο εξής: «συμφωνία για τον ΕΟΧ») (1), όπως συμπληρώθηκε μεταγενέστερα με προσθήκη του 2007 συνεπεία της προσχώρησης της Βουλγαρίας και της Ρουμανίας στη συμφωνία για τον ΕΟΧ (2),

                           —

                           ο νορβηγικός χρηματοδοτικός μηχανισμός 2004-2009 (3) που προβλέπεται από τη συμφωνία μεταξύ του Βασιλείου της Νορβηγίας και της Ευρωπαϊκής Κοινότητας για τον νορβηγικό χρηματοδοτικό μηχανισμό για την περίοδο 2004-2009,

                           —

                           το πρόγραμμα συνεργασίας που αναφέρεται στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρόγραμμα συνεργασίας για την οικονομική μεγέθυνση και τη βιώσιμη ανάπτυξη στη Βουλγαρία (4) και

                           —

                           το πρόγραμμα συνεργασίας που αναφέρεται στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρόγραμμα συνεργασίας για την οικονομική μεγέθυνση και τη βιώσιμη ανάπτυξη στη Ρουμανία (5).

               (2)

               Η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών ΕΟΧ-ΕΖΕΣ και νέου νορβηγικού χρηματοδοτικού μηχανισμού.

               (3)

               Προς τον σκοπό αυτό, η Επιτροπή διαπραγματεύτηκε, εξ ονόματος της Ευρωπαϊκής Ένωσης, συμφωνία με την Ισλανδία, το Λιχτενστάιν και τη Νορβηγία για τη θέσπιση νέου χρηματοδοτικού μηχανισμού ΕΟΧ για την περίοδο 2009-2014 και ένα παράρτημα της συμφωνίας αυτής. Το παράρτημα θα λάβει τη μορφή πρωτοκόλλου 38β στη συμφωνία για τον ΕΟΧ. Προς τον ίδιο σκοπό, η Επιτροπή διαπραγματεύτηκε επίσης, εξ ονόματος της Ευρωπαϊκής Ένωσης, συμφωνία με τη Νορβηγία για τη θέσπιση νέου νορβηγικού χρηματοδοτικού μηχανισμού για την περίοδο 2009-2014.

               (4)

               Ενδείκνυται να υπογραφούν οι συμφωνίες με την επιφύλαξη της σύναψής τους σε μεταγενέστερη ημερομηνία.

               (5)

               Οι ειδικές διατάξεις που εφαρμόζονται στις εισαγωγές στην Ένωση ορισμένων ψαριών και προϊόντων αλιείας καταγωγής Ισλανδίας και Νορβηγίας, οι οποίες προβλέπονται στα εξής πρωτόκολλα, έληξαν στις 30 Απριλίου 2009 και θα πρέπει να αναθεωρηθούν σύμφωνα με το άρθρο 2 καθενός των πρωτοκόλλων αυτών:

                           —

                           πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (6).

                           —

                           πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (7),

                           —

                           πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση (8),

                           —

                           πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση (9).

               (6)

               Προς τον σκοπό αυτό, η Επιτροπή διαπραγματεύτηκε, εξ ονόματος της Ευρωπαϊκής Ένωσης, νέα πρόσθετα πρωτόκολλα των εν λόγω συμφωνιών ελευθέρων συναλλαγών, αντιστοίχως με την Ισλανδία και τη Νορβηγία, προκειμένου να θεσπισθούν ειδικές διατάξεις που εφαρμόζονται στις εισαγωγές στην Ένωση ορισμένων ψαριών και προϊόντων αλιείας καταγωγής Ισλανδίας και Νορβηγίας, για την περίοδο 2009-2014.

               (7)

               Με την επιφύλαξη της σύναψής τους σε μεταγενέστερη ημερομηνία, τα εν λόγω πρόσθετα πρωτόκολλα είναι σκόπιμο να υπογραφούν.

               (8)

               Η αντικατάσταση των υφιστάμενων χρηματοδοτικών μηχανισμών από νέους μηχανισμούς, που σχετίζονται με διαφορετικές χρονικές περιόδους, διαφορετικά ποσά χρηματοδότησης και διαφορετικές εκτελεστικές διατάξεις, καθώς και η ανανέωση και η επέκταση των παραχωρήσεων των σχετικών με ορισμένα ψάρια και προϊόντα αλιείας, στο σύνολό τους, συνιστούν μια σημαντική εξέλιξη της σύνδεσης με τα κράτη ΕΟΧ-ΕΖΕΣ, η οποία δικαιολογεί τη χρήση του άρθρου 217 της συνθήκης για τη λειτουργία της Ευρωπαϊκής Ένωσης.

               (9)

               Εν αναμονή της ολοκλήρωσης των διαδικασιών που απαιτούνται για τη σύναψή τους, οι συμφωνίες που αναφέρονται στην αιτιολογική σκέψη 4 και τα πρωτόκολλα που αναφέρονται στην αιτιολογική σκέψη 7 είναι σκόπιμο να εφαρμοσθούν προσωρινώς,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ευρωπαϊκής Ένωσης, των ακόλουθων συμφωνιών και πρωτοκόλλων, με την επιφύλαξη της σύναψής τους:

               —

               συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, και το παράρτημά της,

               —

               συμφωνία μεταξύ της Ευρωπαϊκής Ένωσης και του Βασιλείου της Νορβηγίας για τη θέσπιση νορβηγικού χρηματοδοτικού μηχανισμού 2009-2014,

               —

               πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, και το παράρτημά της,

               —

               πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και το παράρτημά της.

         Τα κείμενα των συμφωνιών και των πρόσθετων πρωτοκόλλων, καθώς και των παραρτημάτων τους, συνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που εξουσιοδοτείται(-ούνται) να υπογράψει(-ουν) τις συμφωνίες και τα πρωτόκολλα αυτά εξ ονόματος της Ένωσης, με την επιφύλαξη της σύναψής τους.
   Άρθρο 3
   Μέχρι την ολοκλήρωση των διαδικασιών για τη σύναψή τους, οι συμφωνίες και τα πρωτόκολλα που αναφέρονται στο άρθρο 1 εφαρμόζονται προσωρινά από τις ακόλουθες ημερομηνίες:

               —

               η συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, και το παράρτημά της, από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης,

               —

               η συμφωνία μεταξύ της Ευρωπαϊκής Ένωσης και του Βασιλείου της Νορβηγίας για τη θέσπιση νορβηγικού χρηματοδοτικού μηχανισμού 2009-2014, από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης,

               —

               το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, και το παράρτημά της, από την πρώτη μέρα του τρίτου μήνα μετά την κατάθεση της τελευταίας προς τούτο κοινοποίησης,

               —

               το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και το παράρτημά της, από την πρώτη μέρα του τρίτου μήνα μετά την κατάθεση της τελευταίας προς τούτο κοινοποίησης.

         Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 26 Ιουλίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 130 της 29.4.2004, σ. 14.

      (2)  ΕΕ L 221 της 25.8.2007, σ. 18.

      (3)  ΕΕ L 130 της 29.4.2004, σ. 81.

      (4)  ΕΕ L 221 της 25.8.2007, σ. 46.

      (5)  ΕΕ L 221 της 25.8.2007, σ. 52.

      (6)  ΕΕ L 130 της 29.4.2004, σ. 85.

      (7)  ΕΕ L 130 της 29.4.2004, σ. 89.

      (8)  ΕΕ L 221 της 25.8.2007, σ. 58.

      (9)  ΕΕ L 221 της 25.8.2007, σ. 62.
    ---documentbreak---

               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/4

         ΣΥΜΦΩΝΊΑ
   μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014
   Η ΕΥΡΩΠΑΪΚΗ ΕΝΩΣΗ,
   Η ΙΣΛΑΝΔΙΑ,
   ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΙΝ,
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   ΕΚΤΙΜΏΝΤΑΣ ΤΑ ΑΚΌΛΟΥΘΑ:
   Τα συμβαλλόμενα μέρη της συμφωνίας για τον Ευρωπαϊκό Οικονομικό Χώρο (στο εξής: «συμφωνία για τον ΕΟΧ») συμφώνησαν ότι είναι αναγκαία η άμβλυνση των οικονομικών και κοινωνικών ανισοτήτων μεταξύ των περιφερειών τους με σκοπό να προαχθεί η συνεχής και ισορροπημένη ενίσχυση των εμπορικών και οικονομικών σχέσεων μεταξύ τους.
   Για να συμβάλουν στον ανωτέρω στόχο, τα κράτη της ΕΖΕΣ θέσπισαν χρηματοδοτικό μηχανισμό στο πλαίσιο του Ευρωπαϊκού Οικονομικού Χώρου.
   Οι διατάξεις οι οποίες διέπουν τον χρηματοδοτικό μηχανισμό ΕΟΧ για την περίοδο 2004-2009 καθορίζονται στο πρωτόκολλο 38α και στην προσθήκη στο πρωτόκολλο 38α της συμφωνίας για τον ΕΟΧ.
   Η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών ΕΟΧ-ΕΖΕΣ για την περίοδο 2009-2014,
   ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΑΚΟΛΟΥΘΗ ΣΥΜΦΩΝΙΑ:
   Άρθρο 1
   Το κείμενο του άρθρου 117 της συμφωνίας για τον ΕΟΧ αντικαθίσταται από το ακόλουθο κείμενο:

      «Οι διατάξεις που διέπουν τους χρηματοδοτικούς μηχανισμούς καθορίζονται στο πρωτόκολλο 38, στο πρωτόκολλο 38α, στην προσθήκη του πρωτοκόλλου 38α και στο πρωτόκολλο 38β.».

   Άρθρο 2
   Στη συμφωνία για τον ΕΟΧ προστίθεται νέο πρωτόκολλο 38β μετά το πρωτόκολλο 38α. Το κείμενο του πρωτοκόλλου 38β καθορίζεται στο παράρτημα της παρούσας συμφωνίας.
   Άρθρο 3
   Η παρούσα συμφωνία υπόκειται σε κύρωση ή έγκριση από τα συμβαλλόμενα μέρη σύμφωνα με τις οικείες διαδικασίες τους. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
   Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης.
   Άρθρο 4
   Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική, ισλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

      Съставено в Брюксел на двадесет и осми юли две хиляди и десета година и деветнадесети август две хиляди и десета година.
      Hecho en Bruselas, el veintiocho de julio de dos mil diez y el diecinueve de agosto de dos mil diez.
      V Bruselu dne 28. července 2010 a 19. srpna 2010.
      Udfærdiget i Bruxelles, den 28. juli 2010 og den 19. august 2010.
      Geschehen zu Brüssel am 28. Juli 2010 und am 19. August 2010.
      Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
      Έγινε στις Βρυξέλλες, στις 28 Ιουλίου 2010 και στις 19 Αυγούστου 2010.
      Done at Brussels on the twenty-eighth day of July and on the nineteenth day of August in the year two thousand and ten.
      Fait à Bruxelles, le vingt-huit juillet deux mil dix et le dix-neuf août deux mil dix.
      Fatto a Bruxelles, addì ventotto luglio duemiladieci e diciannove agosto duemiladieci.
      Briselē, 2010. gada 28. jūlijā un 2010. gada 19. augustā
      Priimta Briuselyje 2010 m. liepos 28 d. ir 2010 m. rugpjūčio 19 d.
      Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
      Magħmul fi Brussell, it-28 ta’ Lulju 2010 u d-19 ta’ Awwissu 2010.
      Gedaan te Brussel, 28 juli 2010 en 19 augustus 2010.
      Sporządzono w Brukseli dnia 28 lipca 2010 r. i 19 sierpnia 2010 r.
      Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
      Întocmit la Bruxelles, 28 iulie 2010 și 19 august 2010.
      V Bruseli dvadsiateho ôsmeho júla dvetisícdesať a devätnásteho augusta dvetisícdesať.
      V Bruslju, 28. julija 2010 in 19. avgusta 2010.
      Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
      Som skedde i Bryssel den tjugoåttonde juli tjugohundratio och den nittonde augusti tjugohundratio.
      Gert í Brussel, 28. júlí 2010 og 19. ágúst 2010.
      Utferdiget i Brussel, den 28. juli 2010 og den 19. august 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         Für das Fürstentum Liechtenstein

         For Konveriket Norge

   ΠΑΡΑΡΤΗΜΑ

      ΠΡΩΤΌΚΟΛΛΟ 38 B

      ΣΧΕΤΙΚΑ ΜΕ ΤΟΝ ΧΡΗΜΑΤΟΔΟΤΙΚΟ ΜΗΧΑΝΙΣΜΟ ΕΟΧ (2009-2014)

   Άρθρο 1
   Η Ισλανδία, το Λιχτενστάιν και η Νορβηγία (στο εξής: «κράτη ΕΖΕΣ») συμβάλλουν στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών τους με τα δικαιούχα κράτη, μέσω χρηματοδοτικών συνεισφορών στους τομείς προτεραιότητας που απαριθμούνται στο άρθρο 3.
   Άρθρο 2
   Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 988,5 εκατ. EUR, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 197,7 εκατ. EUR κατά την περίοδο από την 1η Μαΐου 2009 έως και τις 30 Απριλίου 2014.
   Άρθρο 3
   1.   Οι χρηματοδοτικές συνεισφορές διατίθενται στους ακόλουθους τομείς προτεραιότητας:

               α)

               προστασία και διαχείριση του περιβάλλοντος·

               β)

               κλιματική αλλαγή και ανανεώσιμες πηγές ενέργειας·

               γ)

               κοινωνία των πολιτών·

               δ)

               ανθρώπινη και κοινωνική ανάπτυξη·

               ε)

               προστασία της πολιτιστικής κληρονομιάς.

         2.   Η ακαδημαϊκή έρευνα μπορεί να είναι επιλέξιμη για χρηματοδότηση εφόσον αφορά έναν ή περισσότερους από τους τομείς προτεραιότητας.
   3.   Ο ενδεικτικός στόχος κατανομής για κάθε δικαιούχο κράτος είναι τουλάχιστον 30 % για τους τομείς προτεραιότητας α) και β) από κοινού, και 10 % για τον τομέα προτεραιότητας γ). Με βάση τη διαδικασία που προβλέπεται στο άρθρο 8 παράγραφος 2, οι τομείς προτεραιότητας επιλέγονται, συγκεντρώνονται και προσαρμόζονται με ευελιξία, με γνώμονα τις διαφορετικές ανάγκες εκάστου δικαιούχου κράτους και σε συνάρτηση με το μέγεθός του και το ποσό της συνεισφοράς.
   Άρθρο 4
   1.   Η συνεισφορά της ΕΖΕΣ δεν υπερβαίνει το 85 % του κόστους ενός προγράμματος. Δύναται, ωστόσο, σε ειδικές περιπτώσεις, να ανέλθει στο 100 % του κόστους του προγράμματος.
   2.   Τηρούνται οι ισχύοντες κανόνες για τις κρατικές ενισχύσεις.
   3.   Η Ευρωπαϊκή Επιτροπή ελέγχει όλα τα προγράμματα και κάθε ουσιώδη μεταβολή τους για να βεβαιωθεί ότι συμβιβάζονται με τους στόχους της Ευρωπαϊκής Ένωσης.
   4.   Η ευθύνη των κρατών ΕΖΕΣ για τα έργα περιορίζεται στην παροχή χρηματοδότησης με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
   Άρθρο 5
   Η χρηματοδότηση τίθεται στη διάθεση των ακόλουθων δικαιούχων κρατών: Βουλγαρία, Τσεχική Δημοκρατία, Εσθονία, Ελλάδα, Ισπανία, Κύπρος, Λεττονία, Λιθουανία, Ουγγαρία, Μάλτα, Πολωνία, Πορτογαλία, Ρουμανία, Σλοβενία και Σλοβακία.
   Στην Ισπανία διατίθενται 45,85 εκατ. EUR για μεταβατική στήριξη για την περίοδο από την 1η Μαΐου 2009 έως την 31η Δεκεμβρίου 2013. Λαμβανομένων υπόψη των μεταβατικών προσαρμογών, τα εναπομένοντα κεφάλαια διατίθενται με βάση την ακόλουθη κατανομή:

               Κεφάλαια
               (εκατ. EUR)

               Βουλγαρία

               78,60

               Τσεχική Δημοκρατία

               61,40

               Εσθονία

               23,00

               Ελλάδα

               63,40

               Κύπρος

               3,85

               Λεττονία

               34,55

               Λιθουανία

               38,40

               Ουγγαρία

               70,10

               Μάλτα

               2,90

               Πολωνία

               266,90

               Πορτογαλία

               57,95

               Ρουμανία

               190,75

               Σλοβενία

               12,50

               Σλοβακία

               38,35

         Άρθρο 6
   Τον Νοέμβριο του 2011 και, εκ νέου, τον Νοέμβριο του 2013, πραγματοποιείται επανεξέταση με σκοπό την επανακατανομή τυχόν μη δεσμευθέντων διαθέσιμων κεφαλαίων σε έργα μεγάλης προτεραιότητας οποιουδήποτε δικαιούχου κράτος.
   Άρθρο 7
   1.   Η χρηματοδοτική συνεισφορά που προβλέπεται στο παρόν πρωτόκολλο συντονίζεται στενά με τη διμερή συνεισφορά της Νορβηγίας η οποία προβλέπεται από τον νορβηγικό χρηματοδοτικό μηχανισμό.
   2.   Ειδικότερα, τα κράτη ΕΖΕΣ διασφαλίζουν ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
   3.   Κάθε σχετική μεταβολή των πολιτικών συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
   Άρθρο 8
   Για την εφαρμογή του χρηματοδοτικού μηχανισμού ΕΟΧ ισχύουν οι ακόλουθες ρυθμίσεις:

               1.

               Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι αρχές της χρηστής διακυβέρνησης, της βιώσιμης ανάπτυξης και της ισότητας των φύλων. Η επιδίωξη των στόχων του χρηματοδοτικού μηχανισμού ΕΟΧ πραγματοποιείται στο πλαίσιο στενής συνεργασίας μεταξύ των δικαιούχων κρατών και των κρατών ΕΖΕΣ.

               2.

               Με σκοπό τη διασφάλιση αποτελεσματικής και στοχοθετημένης εφαρμογής και λαμβανομένων υπόψη των εθνικών προτεραιοτήτων, τα κράτη ΕΖΕΣ συνάπτουν με κάθε δικαιούχο κράτος μνημόνιο συμφωνίας στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου.

               3.

               Μετά τη σύναψη του μνημονίου συμφωνίας, το δικαιούχο κράτος υποβάλλει προτάσεις προγράμματος. Τα κράτη ΕΖΕΣ αξιολογούν και εγκρίνουν τις προτάσεις και συνάπτουν συμφωνίες επιχορήγησης με τα δικαιούχα κράτη για κάθε πρόγραμμα. Ο βαθμός λεπτομέρειας του προγράμματος εξαρτάται από το μέγεθος της συνεισφοράς. Στο πλαίσιο κάθε επιμέρους προγράμματος, είναι δυνατό σε εξαιρετικές περιπτώσεις να γίνεται καθορισμός έργων, περιλαμβανομένων των όρων που ισχύουν για την επιλογή, την έγκριση και των έλεγχό τους, σύμφωνα με τις διατάξεις εφαρμογής της παραγράφου 8.
               Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών. Τα δικαιούχα κράτη θεσπίζουν κατάλληλο σύστημα διαχείρισης και ελέγχου με σκοπό να διασφαλίζεται η ύπαρξη ικανοποιητικού συστήματος υλοποίησης και διαχείρισης.

               4.

               Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, της παρακολούθηση και την αξιολόγηση της χρηματοδοτικής συνεισφοράς, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στα κράτη ΕΖΕΣ.

               5.

               Το σύστημα ελέγχου που προβλέπεται για τη διαχείριση του χρηματοδοτικού μηχανισμού ΕΟΧ διασφαλίζει τον σεβασμό της αρχής της χρηστής δημοσιονομικής διαχείρισης. Τα κράτη ΕΖΕΣ δύνανται να διενεργούν ελέγχους σύμφωνα με τις οικείες διατάξεις τους. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό. Τα κράτη ΕΖΕΣ δύνανται να αναστέλλουν τη χρηματοδότηση και να αξιώνουν την επιστροφή κεφαλαίων σε περίπτωση παρατυπιών.

               6.

               Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στα κράτη ΕΖΕΣ, με βάση τους κανόνες που ισχύουν για τις δημόσιες συμβάσεις.

               7.

               Οι δαπάνες διαχείρισης των κρατών ΕΖΕΣ καλύπτονται από το συνολικό ποσό το οποίο καθορίζεται στο άρθρο 2 και θα διευκρινίζονται στις διατάξεις εφαρμογής που αναφέρονται στην παράγραφο 8.

               8.

               Τα κράτη ΕΖΕΣ συνιστούν επιτροπή με μέλημα τη συνολική διαχείριση του χρηματοδοτικού μηχανισμού ΕΟΧ. Τα κράτη ΕΖΕΣ θεσπίζουν, κατόπιν διαβουλεύσεων με τα δικαιούχα κράτη, περαιτέρω διατάξεις για την εφαρμογή του χρηματοδοτικού μηχανισμού ΕΟΧ. Τα κράτη ΕΖΕΣ καταβάλλουν προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας.

         Άρθρο 9
   Στο τέλος της πενταετούς περιόδου και με την επιφύλαξη των δικαιωμάτων και των υποχρεώσεων που προβλέπονται από τη συμφωνία, τα συμβαλλόμενα μέρη επανεξετάζουν, με βάση το άρθρο 115 της συμφωνίας, την ανάγκη αντιμετώπισης των οικονομικών και κοινωνικών ανισοτήτων στο πλαίσιο του Ευρωπαϊκού Οικονομικού Χώρου.
 ---documentbreak--- NA ---documentbreak---

               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/10

         ΣΥΜΦΩΝΊΑ
   μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2009-2014
   Άρθρο 1
   Το Βασίλειο της Νορβηγίας αναλαμβάνει την υποχρέωση να συμβάλει επί μία πενταετία στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών του με τα δικαιούχα κράτη, μέσω αυτοτελούς νορβηγικού χρηματοδοτικού μηχανισμού στους τομείς προτεραιότητας που απαριθμούνται στο άρθρο 3.
   Άρθρο 2
   Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 800 εκατ. ευρώ, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 160 εκατ. ευρώ κατά την περίοδο από την 1η Μαΐου 2009 έως και τις 30 Απριλίου 2014.
   Άρθρο 3
   Οι χρηματοδοτικές συνεισφορές διατίθενται στους ακόλουθους τομείς προτεραιότητας:

               α)

               δέσμευση και αποθήκευση άνθρακα·

               β)

               καινοτομία στον τομέα της «πράσινης» βιομηχανίας·

               γ)

               έρευνα και υποτροφίες·

               δ)

               ανθρώπινη και κοινωνική ανάπτυξη·

               ε)

               δικαιοσύνη και εσωτερικές υποθέσεις·

               στ)

               προώθηση της αξιοπρεπούς εργασίας και τριμερής διάλογος.

         Ο στόχος κατανομής για τον τομέα προτεραιότητας α) είναι 20 % τουλάχιστον. Λαμβάνονται δεόντως υπόψη οι επιμέρους ανάγκες και το μέγεθος εκάστου δικαιούχου κράτους.
   Το 1 % του ποσού που αναλογεί σε κάθε δικαιούχο κράτος παρακρατείται υπέρ ταμείου για την προώθηση της αξιοπρεπούς εργασίας και του τριμερούς διαλόγου, η λειτουργία του οποίου ανατίθεται σε φορέα που ορίζει το Βασίλειο της Νορβηγίας, με βάση την κλείδα κατανομής που αναφέρεται στο άρθρο 5.
   Άρθρο 4
   Η συνεισφορά του Βασιλείου της Νορβηγίας δεν υπερβαίνει το 85 % του κόστους ενός προγράμματος. Δύναται, ωστόσο, σε ειδικές περιπτώσεις, να ανέλθει στο 100 % του κόστους του προγράμματος.
   Τηρούνται οι ισχύοντες κανόνες για τις κρατικές ενισχύσεις.
   Η Ευρωπαϊκή Επιτροπή ελέγχει όλα τα προγράμματα και κάθε ουσιώδη μεταβολή τους για να βεβαιωθεί ότι συμβιβάζονται με τους στόχους της Ευρωπαϊκής Ένωσης.
   Η ευθύνη του Βασιλείου της Νορβηγίας για τα έργα περιορίζεται στην παροχή κεφαλαίων με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
   Άρθρο 5
   Τα κεφάλαια διατίθενται στα εξής δικαιούχα κράτη: Βουλγαρία, Τσεχική Δημοκρατία, Εσθονία, Κύπρος, Λεττονία, Λιθουανία, Ουγγαρία, Μάλτα, Πολωνία, Ρουμανία, Σλοβενία και Σλοβακία, σύμφωνα με την ακόλουθη κατανομή:

               Δικαιούχο κράτος

               Κεφάλαια (εκατ. EUR)

               Βουλγαρία

               48,00

               Κύπρος

               4,00

               Τσεχική Δημοκρατία

               70,40

               Εσθονία

               25,60

               Λεττονία

               38,40

               Λιθουανία

               45,60

               Ουγγαρία

               83,20

               Μάλτα

               1,60

               Πολωνία

               311,20

               Ρουμανία

               115,20

               Σλοβενία

               14,40

               Σλοβακία

               42,40

         Άρθρο 6
   Τον Νοέμβριο του 2011 και, εκ νέου, τον Νοέμβριο του 2013, πραγματοποιείται επανεξέταση με σκοπό την επανακατανομή τυχόν μη δεσμευθέντων διαθέσιμων κεφαλαίων σε έργα μεγάλης προτεραιότητας οιουδήποτε δικαιούχου κράτους.
   Άρθρο 7
   Η χρηματοδοτική συνεισφορά που προβλέπεται στο άρθρο 1 συντονίζεται στενά με τη συνεισφορά των κρατών ΕΖΕΣ η οποία προβλέπεται από τον χρηματοδοτικό μηχανισμό ΕΟΧ.
   Ειδικότερα, το Βασίλειο της Νορβηγίας διασφαλίζει ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
   Κάθε σχετική μεταβολή των πολιτικών συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
   Άρθρο 8
   Για την εφαρμογή του νορβηγικού χρηματοδοτικού μηχανισμού ισχύουν οι ακόλουθες ρυθμίσεις:

               1.

               Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι στόχοι και οι αρχές της χρηστής διακυβέρνησης, της βιώσιμης ανάπτυξης και της ισότητας των φύλων. Η επιδίωξη των στόχων του νορβηγικού χρηματοδοτικού μηχανισμού πραγματοποιείται στο πλαίσιο στενής συνεργασίας μεταξύ των δικαιούχων κρατών και του Βασιλείου της Νορβηγίας.

               2.

               Με σκοπό τη διασφάλιση αποτελεσματικής και στοχοθετημένης εφαρμογής και λαμβανομένων υπόψη των εθνικών προτεραιοτήτων, το Βασίλειο της Νορβηγίας συνάπτει με κάθε δικαιούχο κράτος μνημόνιο συμφωνίας στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου.

               3.

               Μετά τη σύναψη του μνημονίου συμφωνίας, τα δικαιούχα κράτη υποβάλλουν προτάσεις προγράμματος. Το Βασίλειο της Νορβηγίας αξιολογεί και εγκρίνει τις προτάσεις και συνάπτει συμφωνίες επιχορήγησης με τα δικαιούχα κράτη για κάθε πρόγραμμα. Ο βαθμός λεπτομέρειας του προγράμματος εξαρτάται από το μέγεθος της συνεισφοράς. Στο πλαίσιο κάθε επιμέρους προγράμματος, είναι δυνατό σε εξαιρετικές περιπτώσεις να γίνεται καθορισμός έργων, περιλαμβανομένων των όρων που ισχύουν για την επιλογή, την έγκριση και των έλεγχό τους, σύμφωνα με τις διατάξεις εφαρμογής της παραγράφου 8.
               Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών. Τα δικαιούχα κράτη θεσπίζουν κατάλληλο σύστημα διαχείρισης και ελέγχου με σκοπό να διασφαλίζεται η ύπαρξη ικανοποιητικού συστήματος υλοποίησης και διαχείρισης. Το εκάστοτε δικαιούχο κράτος και το Βασίλειο της Νορβηγίας δύνανται να συμφωνήσουν, σε ειδικές περιπτώσεις, ότι η εφαρμογή ενός προγράμματος ανατίθεται σε οποιονδήποτε φορέα τον οποίον ορίζουν αυτά τα ίδια.

               4.

               Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, της παρακολούθηση και την αξιολόγηση των χρηματοδοτικών συνεισφορών, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στο Βασίλειο της Νορβηγίας.

               5.

               Το σύστημα ελέγχου που προβλέπεται για τη διαχείριση του νορβηγικού χρηματοδοτικού μηχανισμού διασφαλίζει τον σεβασμό της αρχής της χρηστής δημοσιονομικής διαχείρισης. Το Βασίλειο της Νορβηγίας δύναται να διενεργεί ελέγχους σύμφωνα με τις οικείες διατάξεις του. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό. Το Βασίλειο της Νορβηγίας δύναται να αναστέλλει τη χρηματοδότηση και να αξιώνει την επιστροφή κεφαλαίων σε περίπτωση παρατυπιών.

               6.

               Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στο Βασίλειο της Νορβηγίας, με βάση τους κανόνες που ισχύουν για τις δημόσιες συμβάσεις.

               7.

               Οι δαπάνες διαχείρισης του Βασιλείου της Νορβηγίας καλύπτονται από το συνολικό ποσό το οποίο καθορίζεται στο άρθρο 2 και θα διευκρινίζονται στις διατάξεις εφαρμογής που αναφέρονται στην παράγραφο

               8.

               Το Βασίλειο της Νορβηγίας, ή ο φορέας που θα ορίσει για τον σκοπό αυτό, φέρει την ευθύνη για τη συνολική διαχείριση του νορβηγικού χρηματοδοτικού μηχανισμού. Το Βασίλειο της Νορβηγίας θεσπίζει, κατόπιν διαβουλεύσεων με τα δικαιούχα κράτη, περαιτέρω διατάξεις για την εφαρμογή του νορβηγικού χρηματοδοτικού μηχανισμού. Το Βασίλειο της Νορβηγίας καταβάλλει προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας.

         Άρθρο 9
   Η παρούσα συμφωνία υπόκειται σε κύρωση ή έγκριση από τα συμβαλλόμενα μέρη σύμφωνα με τις οικείες διαδικασίες τους. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
   Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης.
   Άρθρο 10
   Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Ιουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, den 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Konveriket Norge

 ---documentbreak--- NA ---documentbreak--- NA ---documentbreak---

               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/14

         ΠΡΌΣΘΕΤΟ ΠΡΩΤΌΚΟΛΛΟ
   στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας
   Η ΕΥΡΩΠΑΪΚΗ ΕΝΩΣΗ
   και
   Η ΙΣΛΑΝΔΙΑ
   ΈΧΟΝΤΑΣ ΥΠΌΨΗ:
   τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπεγράφη στις 22 Ιουλίου 1972, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Ισλανδίας και Κοινότητας,
   το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και ιδίως το άρθρο 2,
   το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, και ιδίως το άρθρο 2,
   ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
   Άρθρο 1
   Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Ισλανδίας καθορίζονται στο παρόν πρωτόκολλο και το παράρτημά του. Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου.
   Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2009 έως τις 30 Απριλίου 2014. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.
   Άρθρο 2
   Οι ποσότητες των δασμολογικών ποσοστώσεων άνευ δασμών που ισχύουν για το πρώτο δωδεκάμηνο (1η Μαΐου 2009 έως 30 Απριλίου 2010) χορηγούνται για την περίοδο 1η Μαΐου 2010 έως 30 Απριλίου 2011.
   Σε περίπτωση που οι ποσότητες των δασμολογικών ποσοστώσεων που ισχύουν για την περίοδο δασμολογικών ποσοστώσεων από την 1η Μαΐου 2010 έως τις 30 Απριλίου 2011 δεν εξαντληθούν ολοσχερώς, οι εναπομένουσες ποσότητες μεταφέρονται στην περίοδο δασμολογικών ποσοστώσεων από την 1η Μαΐου 2011 έως τις 30 Απριλίου 2012. Για το σκοπό αυτό, οι αναλήψεις από τις δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011 σταματούν τη δεύτερη εργάσιμη ημέρα της Επιτροπής μετά την 1η Σεπτεμβρίου 2011. Την επόμενη εργάσιμη ημέρα, τα μη χρησιμοποιηθέντα υπόλοιπα αυτών των δασμολογικών ποσοστώσεων διατίθενται στο πλαίσιο της αντίστοιχης δασμολογικής ποσόστωσης που ισχύει από την 1η Μαΐου 2011 έως τις 30 Απριλίου 2012. Από τη συγκεκριμένη ημερομηνία και εξής, καμία αναδρομική ανάληψη ή επιστροφή δεν είναι δυνατή από τις συγκεκριμένες δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011.
   Άρθρο 3
   Το παρόν πρωτόκολλο κυρώνεται ή εγκρίνεται από τα συμβαλλόμενα μέρη με βάση τις εσωτερικές τους διαδικασίες. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
   Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, το παρόν πρωτόκολλο εφαρμόζεται προσωρινώς από την πρώτη ημέρα του τρίτου μήνα που έπεται της κατάθεσης της τελευταίας προς τούτο κοινοποίησης.
   Άρθρο 4
   Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ισλανδική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      'Εγινε στις Βρυξέλλες, στις 28 Ιουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Gert i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

   ΠΑΡΑΡΤΗΜΑ

      ΕΙΔΙΚΕΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΟΥ ΠΡΩΤΟΚΟΛΛΟΥ

   Η Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για τα προϊόντα καταγωγής Ισλανδίας, επιπλέον των υφιστάμενων δασμολογικών ποσοστώσεων:

               Κωδικός ΣΟ

               Περιγραφή προϊόντων

               Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως

               0303 51 00

               Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα (1)

               950 τόνοι

               0306 19 30

               Κατεψυγμένοι νορβηγικοί αστακοί (Nephrops norvegicus)

               520 τόνοι

               0304 19 35

               Φιλέτα σκορπιών του Βορρά ή σεβαστών (Sebastes spp.), νωπά ή διατηρημένα με απλή ψύξη

               750 τόνοι

      (1)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.
 ---documentbreak--- NA ---documentbreak--- NA ---documentbreak--- NA ---documentbreak---

               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/18

         ΠΡΌΣΘΕΤΟ ΠΡΩΤΌΚΟΛΛΟ
   στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας
   Η ΕΥΡΩΠΑΪΚΗ ΕΝΩΣΗ
   και
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ
   ΕΧΟΝΤΑΣ ΥΠΟΨΗ:
   τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, που υπεγράφη στις 14 Μαΐου 1973, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Νορβηγίας και Ευρωπαϊκής Ένωσης,
   το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και ιδίως το άρθρο 2,
   το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, και ιδίως το άρθρο 2,
   ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
   Άρθρο 1
   Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Νορβηγίας καθορίζονται στο παρόν πρωτόκολλο και το παράρτημά του.
   Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου. Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2009 έως τις 30 Απριλίου 2014. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.
   Άρθρο 2
   Οι δασμολογικές ποσοστώσεις που έπρεπε να είχαν ανοιχτεί για τη Νορβηγία από την 1η Μαΐου 2009 μέχρι τη θέση σε εφαρμογή του παρόντος πρωτοκόλλου διαιρούνται σε ίσα μέρη και χορηγούνται ετησίως για το υπόλοιπο της περιόδου εφαρμογής του παρόντος πρωτοκόλλου.
   Άρθρο 3
   Η Νορβηγία λαμβάνει τα αναγκαία μέτρα για να διασφαλίσει τη διατήρηση σε ισχύ της ρύθμισης που θεσπίστηκε με βασιλικό διάταγμα της 21ης Απριλίου 2006, βάσει της οποίας επιτρέπεται η ελεύθερη διαμετακόμιση ψαριών και αλιευτικών προϊόντων τα οποία εκφορτώνονται στη Νορβηγία από πλοία που φέρουν τη σημαία κράτους μέλους της Ευρωπαϊκής Ένωσης. Η εν λόγω ρύθμιση ισχύει για την περίοδο που αναφέρεται στο άρθρο 1 από τη στιγμή της θέσης σε εφαρμογή των ετήσιων δασμολογικών ποσοστώσεων.
   Άρθρο 4
   Οι κανόνες καταγωγής οι οποίοι ισχύουν για τις δασμολογικές ποσοστώσεις που απαριθμούνται στο παράρτημα του παρόντος πρωτοκόλλου είναι αυτοί οι οποίοι καθορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που υπεγράφη στις 14 Μαΐου 1973.
   Άρθρο 5
   Το παρόν πρωτόκολλο κυρώνεται ή εγκρίνεται από τα συμβαλλόμενα μέρη με βάση τις εσωτερικές τους διαδικασίες. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
   Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, το παρόν πρωτόκολλο εφαρμόζεται προσωρινώς από την πρώτη ημέρα του τρίτου μήνα που έπεται της κατάθεσης της τελευταίας προς τούτο κοινοποίησης.
   Άρθρο 6
   Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Ιουλίου 2010.
      Done at Brussels, on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje, 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010.
      Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Kongeriket Norge

   ΠΑΡΑΡΤΗΜΑ

      ΕΙΔΙΚΗΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΆΡΘΡΟ 1 ΤΟΥ ΠΡΩΤΟΚΟΛΛΟΥ

   Επιπλέον των υφιστάμενων δασμολογικών ποσοστώσεων άνευ δασμών, η Ευρωπαϊκή Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για προϊόντα καταγωγής Νορβηγίας:

               Κωδικός ΣΟ

               Περιγραφή προϊόντων

               Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως

               0303 29 00

               Λοιπά κατεψυγμένα σολομοειδή

               2 000 τόνοι

               0303 51 00

               Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα (1)

               45 800 τόνοι

               0303 74 30

               Σκουμπριά των ειδών Scomber scombrus και Scomber japonicus, κατεψυγμένα, ολόκληρα, με εξαίρεση τα συκώτια, τα αυγά και σπέρματα (2)

               39 800 τόνοι

               0303 79 98

               Άλλα ψάρια, κατεψυγμένα, με εξαίρεση τα συκώτια, αυγά και σπέρματα

               2 200 τόνοι

               0304 29 75
               ex03049923

               Κατεψυγμένα φιλέτα ρέγγας των ειδών Clupea harengus και Clupea pallasii

               Κατεψυγμένα πλευρά ρέγγας των ειδών Clupea harengus και Clupea pallasii (πεταλούδες) (3)

               67 600 τόνοι

               ex16052010
               ex16052091
               ex16052099

               Γαρίδες, αποφλοιωμένες και κατεψυγμένες, παρασκευασμένες ή διατηρημένες

               7 000 τόνοι

               ex16041291
               ex16041299

               Ρέγγες, παρασκευασμένες με καρυκεύματα ή/και ξύδι, σε άλμη (4)

               3 000 τόνοι καθαρού στραγγισμένου βάρους

      (1)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

      (2)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

      (3)  Το ευεργέτημα της δασμολογικής ποσόστωσης δεν χορηγείται για εμπορεύματα του κωδικού ΣΟ 0304 99 23 που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

      (4)  Η συγκεκριμένη δασμολογική ποσόστωση αυξάνεται σε 4 000 τόνους καθαρού στραγγισμένου βάρους κατά την περίοδο από 1η Μαΐου 2010 μέχρι 30 Απριλίου 2011, σε 5 000 τόνους καθαρού στραγγισμένου βάρους κατά την περίοδο από 1η Μαΐου 2011 μέχρι 30 Απριλίου 2012, και σε 6 000 τόνους καθαρού στραγγισμένου βάρους κατά την περίοδο από την 1η Μαΐου μέχρι τις 30 Απριλίου κάθε επόμενου δωδεκαμήνου.


title: Απόφαση (ΕΕ) 2016/1325 του Συμβουλίου, της 28ης Ιουλίου 2016, για τον διορισμό τριών τακτικών και τεσσάρων αναπληρωματικών μελών, έπειτα από πρόταση της Ιρλανδίας, στην Επιτροπή των Περιφερειών

text:
               3.8.2016

               EL

               Επίσημη Εφημερίδα της Ευρωπαϊκής Ένωσης

               L 209/12

         ΑΠΌΦΑΣΗ (ΕΕ) 2016/1325 ΤΟΥ ΣΥΜΒΟΥΛΊΟΥ
   της 28ης Ιουλίου 2016
   για τον διορισμό τριών τακτικών και τεσσάρων αναπληρωματικών μελών, έπειτα από πρόταση της Ιρλανδίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 305 αυτής,
   Έχοντας υπόψη την πρόταση της ιρλανδικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Τρεις θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας της κ. Maria BYRNE, του κ. Neale RICHMOND και της κ. Rose CONWAY WALSH.

               (3)

               Δύο θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας της κ. Fiona O'LOUGHLIN και του κ. Maurice QUINLIVAN.

               (4)

               Δύο θέσεις αναπληρωματικών μελών έμειναν κενές μετά τον διορισμό της κ. Deirdre FORDE και του κ. Michael MURPHY ως τακτικών μελών της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το υπόλοιπο της θητείας, η οποία διαρκεί μέχρι τις 25 Ιανουαρίου 2020:

               α)

               ως τακτικά μέλη οι:

                           —

                           κ. Michael MURPHY, Councillor, Tipperary County Council,

                           —

                           κ. Deirdre FORDE, Councillor, Cork County Council,

                           —

                           κ. Gerry MURRAY, Councillor, Mayo County Council,

                     και

               β)

               ως αναπληρωματικά μέλη οι:

                           —

                           κ. Barry WARD, Councillor, Dún Laoighaire/Rathdown County Council,

                           —

                           κ. Irene WINTERS, Councillor, Wicklow County Council,

                           —

                           κ. Eamon DOOLEY, Councillor, Offaly County Council,

                           —

                           κ. Dianne NOLAN, Councillor, Kerry County Council.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 28 Ιουλίου 2016.

            Για το Συμβούλιο

            Ο Πρόεδρος

         M. LAJČÁK

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: Απόφαση (ΕΕ) 2017/1336 του Συμβουλίου, της 11ης Ιουλίου 2017, για τον διορισμό δύο τακτικών και ενός αναπληρωματικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Επιτροπή των Περιφερειών

text:
               18.7.2017

               EL

               Επίσημη Εφημερίδα της Ευρωπαϊκής Ένωσης

               L 185/47

         ΑΠΌΦΑΣΗ (ΕΕ) 2017/1336 ΤΟΥ ΣΥΜΒΟΥΛΊΟΥ
   της 11ης Ιουλίου 2017
   για τον διορισμό δύο τακτικών και ενός αναπληρωματικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Δύο θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας της κ. Uta-Maria KUDER και του κ. Detlef MÜLLER.

               (3)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Andreas TEXTER,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, δηλαδή έως τις 25 Ιανουαρίου 2020:

               α)

               ως τακτικά μέλη:

                           —

                           η κ. Katy HOFFMEISTER, Justizministerin des Landes Mecklenburg-Vorpommern,

                           —

                           ο κ. Tilo GUNDLACK, Mitglied des Landtages Mecklenburg-Vorpommern·

                     και

               β)

               ως αναπληρωματικό μέλος:

                           —

                           ο κ. Jochen SCHULTE, Mitglied des Landtages Mecklenburg-Vorpommern.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20, της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31, της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159, της 25.6.2015, σ. 70).


title: 2009/69/ΕΚ: Απόφαση του Συμβουλίου, της 18ης Δεκεμβρίου 2008 , για το διορισμό των μελών της επιτροπής που προβλέπεται στο παράρτημα Ι άρθρο 3 παράγραφος 3 του πρωτοκόλλου περί του οργανισμού του Δικαστηρίου

text:
               28.1.2009

               EL

               Επίσημη Εφημερίδα της Ευρωπαϊκής Ένωσης

               L 24/11

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2008
   για το διορισμό των μελών της επιτροπής που προβλέπεται στο παράρτημα Ι άρθρο 3 παράγραφος 3 του πρωτοκόλλου περί του οργανισμού του Δικαστηρίου
   (2009/69/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχoντας υπόψη:
   τη συνθήκη για την ίδρυση της Ευρωπαϊκής Κoινότητας,
   τη συνθήκη για την ίδρυση της Ευρωπαϊκής Κoινότητας Ατoμικής Ενέργειας,
   τo πρωτόκoλλo περί τoυ οργανισμoύ τoυ Δικαστηρίoυ, όπως τροποποιήθηκε με την απόφαση 2004/752/ΕΚ, Ευρατόμ του Συμβουλίου, της 2ας Νοεμβρίου 2004, για την ίδρυση του Δικαστηρίου της Δημόσιας Διοίκησης της Ευρωπαϊκής Ένωσης (1), και ιδίως το παράρτημα I άρθρο 3 παράγραφος 3 του εν λόγω πρωτοκόλλου,
   την απόφαση 2005/49/ΕΚ, Ευρατόμ του Συμβουλίου, της 18ης Ιανουαρίου 2005, σχετικά με τους κανόνες λειτουργίας της επιτροπής που προβλέπεται στο παράρτημα Ι άρθρο 3 παράγραφος 3 του πρωτοκόλλου περί τoυ οργανισμoύ τoυ Δικαστηρίoυ (2), και ιδίως το σημείο 3 του παραρτήματος της εν λόγω απόφασης,
   τη σύσταση του Προέδρου του Δικαστηρίου της 19ης Νοεμβρίου 2008,
   Εκτιμώντας τα ακόλουθα:

               (1)

               Το παράρτημα Ι άρθρο 3 παράγραφος 3 του πρωτοκόλλου περί του οργανισμού του Δικαστηρίου, προβλέπει τη σύσταση επιτροπής εξ επτά προσωπικοτήτων που επιλέγονται μεταξύ πρώην μελών του Δικαστηρίου και του Πρωτοδικείου και νομομαθών εγνωσμένου κύρους. Δυνάμει της παραγράφου αυτής, ο διορισμός των μελών της επιτροπής αυτής αποφασίζεται από το Συμβούλιο, με ειδική πλειοψηφία, κατόπιν συστάσεως του Προέδρου του Δικαστηρίου.

               (2)

               Εξάλλου, η απόφαση 2005/49/ΕΚ, Ευρατόμ προβλέπει, στο σημείο 3 του παραρτήματός της, ότι το Συμβούλιο διορίζει τον πρόεδρο της εν λόγω επιτροπής.

               (3)

               Οι διατάξεις αυτές θα πρέπει να εφαρμοσθούν,

         ΑΠΟΦΑΣΙΖΕΙ:
   Άρθρο 1
   Για περίοδο τεσσάρων ετών από την 10η Νοεμβρίου 2008 διορίζονται μέλη της επιτροπής που προβλέπεται στο παράρτημα Ι άρθρο 3 παράγραφος 3 τoυ πρωτοκόλλου περί του οργανισμoύ τoυ Δικαστηρίoυ, οι εξής:

               ο κ. Günter HIRSCH, πρόεδρος

               ο κ. Rafael GARCIA-VALDECASAS Y FERNANDEZ

               η κ. Csilla KOLLONAY LEHOCZKY

               η κ. Fidelma O’KELLY MACKEN

               ο κ. Romain SCHINTGEN

               η κ. Kateřina ŠIMÁČKOVÁ

               ο κ. Georges VANDERSANDEN.

         Άρθρο 2
   Η παρούσα απόφαση παράγει αποτελέσματα την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Δεκεμβρίου 2008.

            Για το Συμβούλιο

            Ο Πρόεδρος

         M. BARNIER

      (1)  ΕΕ L 333 της 9.11.2004, σ. 7.

      (2)  ΕΕ L 21 της 25.1.2005, σ. 13.


Avis juridique important

|

31990D0138

90/138/ΕΟΚ: Απόφαση της Επιτροπής της 16ης Μαρτίου 1990 για την αποδοχή αναλήψεων που προτάθηκαν σχετικά με τη διαδικασία αντιντάμπινγκ για εισαγωγές ορισμένων κινητήρων ντίζελ καταγωγής Φινλανδίας και Σουηδίας και την περάτωση της διαδικασίας

Επίσημη Εφημερίδα αριθ. L 076 της 22/03/1990 σ. 0028 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1990  για την αποδοχή αναλήψεων που προτάθηκαν σχετικά με τη διαδικασία αντιντάμπινγκ για εισαγωγές ορισμένων κινητήρων ντίζελ καταγωγής Φινλανδίας και Σουηδίας και την περάτωση της διαδικασίας  (90/138/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  την πρόταση της Επιτροπής, που υποβλήθηκε μετά από διαβουλεύσεις στο πλαίσιο της συμβουλευτικής επιτροπής που προβλέπεται από τον κανονισμό (ΕΟΚ) αριθ. 2423/88,  Εκτιμώντας ότι:  Α. Διαδικασία  (1) Τον Φεβρουάριο 1987 η Επιτροπή έλαβε καταγγελία που υποβλήθηκε από την Euromot (Ευρωπαϊκή Επιτροπή της Ένωσης Κατασκευαστών Κινητήρων Εσωτερικής Καύσεως) εξ ονόματος των παραγωγών που αντιπροσωπεύουν το μεγαλύτερο μέρος της κοινοτικής παραγωγής των κινητήρων αυτών. Η καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και υλικής ζημίας, τα οποία θεωρήθηκαν επαρκή για να δικαιολογήσουν την κίνηση διαδικασίας. Κατά συνέπεια η Επιτροπή ανακοίνωσε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2), την έναρξη διαδικασίας αντιντάμπινγκ όσον αφορά τις εισαγωγές στην Κοινότητα ορισμένων κινητήρων ντίζελ που υπάγονται στους κωδικούς ΣΟ ex 8408 10 70, ex 8408 10 80, ex 8408 10 90, ex 8408 90 71, ex 8408 90 75 και ex 8408 90 99, καταγωγής Φινλανδίας και Σουηδίας, και άρχισε έρευνα.  (2) Η Επιτροπή ενημέρωσε επίσημα επί του θέματος τους ενδιαφερόμενους εξαγωγείς και εισαγωγείς, τους αντιπροσώπους της εξάγουσας χώρας και τους καταγγέλλοντες και έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση.  (3) Οι περισσότεροι από τους γνωστούς παραγωγούς και εξαγωγείς γνωστοποίησαν γραπτώς τις απόψεις τους. Τους παραχωρήθηκε ακρόαση κατόπιν αιτήσεώς τους.  (4) Καμία κοινοποίηση απόψεων εκ μέρους των κοινοτικών αγοραστών του εν λόγω προϊόντος δεν πραγματοποιήθηκε.  (5) Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες με σκοπό την προκαταρκτική διαπίστωση ντάμπινγκ και προέβη σε επιτόπια έρευνα στις εγκαταστάσεις των κάτωθι:  Παραγωγών ΕΟΚ:  - Krupp Mak Maschinenbau GmbH, Γερμανία  - MAN - B & W Diesel AG, Γερμανία  - Motoren-Werke Mannheim AG, Γερμανία  - Stork-Werkspoor Diesel BV, Κάτω Χώρες  - Fincantieri, Divisione Grande Motori, Ιταλία  - SEMT Pielstick, Γαλλία  - CCM Sulzer, Γαλλία  - Ruston Diesels Ltd, Ηνωμένο Βασίλειο  - Mirrlees Blackstone Diesels Ltd, Ηνωμένο Βασίλειο  - W.H. Allen Diesels Ltd, Ηνωμένο Βασίλειο  - Compania de Motores Deutz MWM SA, Ισπανία  - Empresa Nacional Bazan, Ισπανία·  Παραγωγών σε τρίτες χώρες:  - OY Waertsilae AB, Helsinki, Φινλανδία  - Waertsilae Diesel AB, Trollhaettan, Σουηδία,  στο εξής καλουμένων «οι εξαγωγείς».  Η Επιτροπή ζήτησε και έλαβε λεπτομερείς γραπτές παρατηρήσεις εκ μέρους όλων των καταγγελλόντων κοινοτικών παραγωγών, των ενδιαφερομένων εξαγωγέων και επαλήθευσε τις πληροφορίες που περιείχαν οι παρατηρήσεις αυτές στο βαθμό που έκρινε αναγκαίο.  Εξαιτίας της πολύπλοκης τεχνικής φύσης του εν λόγω προϊόντος, της παρατάσεως των χρονικών ορίων που ζήτησαν και οι εξαγωγείς και οι περισσότεροι από τους καταγγέλλοντες -η οποία και τους παραχωρήθηκε- του μεγάλου αριθμού εταιρειών στις οποίες χρειάστηκε να γίνει έρευνα, η προθεσμία για την ολοκλήρωση της έρευνας υπερέβη τους δώδεκα μήνες.  (6) Η έρευνα ως προς την ύπαρξη ντάμπινγκ κάλυψε την περίοδο από 1ης Ιανουαρίου 1987 έως 31 Αυγούστου 1988.  Β. Προϊόντα  (7) Τα εν λόγω προϊόντα είναι ορισμένοι κινητήρες ντίζελ, που χρησιμοποιούνται ως βασικοί ή βοηθητικοί κινητήρες για πλοία ή σε μόνιμη εγκατάσταση, με ισχύ (kW) που υπερβαίνει τα 500 kW, με στροφές ανά λεπτό (σ.α.λ.) κάτω των 1 200 (κινητήρες μέσης ταχύτητας).  Κάθε κινητήρας κατασκευάζεται σύμφωνα με τις ειδικές προδιαγραφές του πελάτη και περιλαμβάνει πρόσθετα εξαρτήματα που είναι πολύ διαφορετικά από έναν κινητήρα σε άλλον. Εντούτοις, κάθε κινητήρας κατασκευάζεται σύμφωνα με ορισμένα ειδικά πρότυπα και τα στοιχεία που χρησιμοποιούνται στην παγκόσμια παραγωγή είναι βασικά τα ίδια. Προκειμένου να μπορέσει να γίνει σύγκριση και οι κοινοτικοί παραγωγοί και οι εξαγωγείς κινητήρων χρειάστηκε να αναφερθούν σε ένα «βασικό κινητήρα». (Πλήρης κινητήρας χωρίς τα πρόσθετα εξαρτήματα).  Οι «βασικοί κινητήρες» που χρησιμοποιήθηκαν προκειμένου να γίνει η σύγκριση είναι ομοειδή προϊόντα για τους εξής λόγους:  είτε είναι παρόμοιοι σε όλα τους τα χαρακτηριστικά είτε έχουν παρεμφερή χαρακτηριστικά και λειτουργία. Ανεξάρτητα από το κατά πόσον ο κινητήρας χρησιμοποιείται ως βασικός ή βοηθητικός για πλοία ή σε μόνιμη εγκατάσταση, «βασικοί κινητήρες» είναι ανταλλάξιμοι και αποτελούνται όλοι από τα ίδια βασικά συστατικά. Όλοι οι κινητήρες έχουν κατασκευαστεί με την ίδια τεχνολογία και παρόλο που υπάρχουν διαφορές στο μέγεθος και στην απόδοση χρησιμοποιούνται όλοι για τον ίδιο σκοπό.  Γ. Κανονική αξία  (8) Καθότι οι εξαγωγείς δεν πραγματοποίησαν πωλήσεις στην εσωτερική αγορά σε πελάτες που δεν είχαν σχέση με αυτούς (όλοι οι κινητήρες κατασκευάστηκαν για εσωτερική χρήση στο ναυπηγείο τους κατά την περίοδο έρευνας), η κανονική αξία χρειάστηκε να κατασκευαστεί για κάθε βασικό κινητήρα.  Η κατασκευασμένη κανονική αξία καθορίστηκε για κάθε βασικό εξαγόμενο κινητήρα προσθέτοντας το κόστος παραγωγής και ένα λογικό περιθώριο κέρδους. Το κόστος παραγωγής υπολογίστηκε με βάση το συνολικό κόστος, τόσο πάγιο όσο και μεταβλητό, στη χώρα καταγωγής, των υλικών και της κατασκευής, συν ένα εύλογο ποσό για τα έξοδα πώλησης, τα διοικητικά και τα άλλα γενικά έξοδα.  Δεδομένου ότι δεν υπήρξαν τοπικές πωλήσεις κατά τη διάρκεια των συναλλαγών στην τοπική αγορά, ούτε κανείς άλλος παραγωγός ομοειδούς προϊόντος στον ίδιο επιχειρηματικό κλάδο στη χώρα καταγωγής, το περιθώριο κέρδους που προστέθηκε στο κόστος παραγωγής καθορίστηκε με άλλη εύλογη βάση σύμφωνα με το άρθρο 2 παράγραφος 3 στοιχείο β ii) του κανονισμού (ΕΟΚ) αριθ. 2423/88. Η Επιτροπή ως εκ τούτου στήριξε τους υπολογισμούς της στο μέσο σταθμισμένο περιθώριο κέρδους που πραγματοποίησαν οι εξαγωγείς κατά τις επικερδείς πωλήσεις τους σε τρίτες χώρες.  Δ. Τιμή εξαγωγής  (9) Η τιμή εξαγωγής για κάθε βασικό κινητήρα για κάθε παραγγελία εξαγωγής σε ανεξάρτητους πελάτες καθορίστηκε με βάση τις πράγματι πληρωθείσες ή πληρωτέες τιμές.  Ε. Σύγκριση  (10) Κατά τη σύγκριση της κανονικής αξίας με τις τιμές εξαγωγής, η Επιτροπή έλαβε υπόψη, όπου έκρινε κατάλληλο, τις διαφορές στους όρους και συνθήκες πώλησης και έκανε τις απαραίτητες προσαρμογές.  Όλες οι συγκρίσεις έγιναν σε τιμές «εκ του εργοστασίου» και με βάση κάθε συναλλαγή ξεχωριστά.  ΣΤ. Περιθώρια  (11) Η ανωτέρω προκαταρκτική εξέταση των γεγονότων αποδεικνύει την ύπαρξη ντάμπινγκ όσον αφορά τους εξαγωγείς Φινλανδίας και Σουηδίας, όπου το περιθώριο ντάμπινγκ είναι ίσο προς το ποσό με το οποίο η κανονική αξία, όπως έχει καθοριστεί, υπερβαίνει την τιμή εξαγωγής προς την Κοινότητα.  Τα περιθώρια αυτά τα οποία ποικίλλουν καθορίστηκαν με βάση τον τύπο του εν λόγω κινητήρα και το κράτος μέλος που κάνει την εισαγωγή. Επειδή τα μεμονωμένα περιθώρια κυμαίνονται σημαντικά, τα μέσα σταθμισμένα περιθώρια ντάμπινγκ για όλους τους εξαγωγείς προς την Κοινότητα καθορίστηκαν σε 11,3 % και 19,6 % για τη Φινλανδία και Σουηδία αντίστοιχα.  Ζ. Ζημία  (12) Ο όγκος των εισαγωγών κινητήρων ντίζελ από τη Φινλανδία και Σουηδία κατά την περίοδο 1984 έως 1987 αυξήθηκε σημαντικά. Εάν υπολογιστεί με βάση τον αριθμό κινητήρων (μονάδων) σημειώθηκε αύξηση κατά ( . . . ) (1) ενώ η αύξηση με βάση την απόδοση (kW) ήταν ( . . . ) κατά την ίδια περίοδο.  (13) Το τμήμα της αγοράς των εξαγωγέων (Φινλανδίας και Σουηδίας) που αντιστοιχεί στην αγορά της ΕΟΚ για κινητήρες μεσαίας ταχύτητας με βάση τη συνολική κατανάλωση της Κοινότητας αυξήθηκε κατά την περίοδο 1984 έως 1987 από ( . . . ) σε ( . . . ) (μονάδες) και από ( . . . ) σε ( . . . ) (kW) αντίστοιχα.  (14) Η Επιτροπή καθόρισε το κατά πόσον οι τιμές ήταν χαμηλότερες συγκρίνοντας τις τιμές των εξαγωγέων και τις τιμές των κατασκευαστών της Κοινότητας για κάθε συναλλαγή των εξαγωγέων από τη Φινλανδία και Σουηδία κατά τη διάρκεια της περιόδου έρευνας.  Για τη σύγκριση αυτή χρειάστηκε πρώτα να αναγνωριστούν τα προϊόντα που πωλήθηκαν από παραγωγούς της Κοινότητας. Στη συνέχεια επιλέχθηκαν τα αντίστοιχα προϊόντα των εξαγωγέων της Φινλανδίας και της Σουηδίας. Αυτό πραγματοποιήθηκε με βάση το μέγεθος και την απόδοση των διαφόρων κινητήρων που είχαν δηλώσει οι εξαγωγείς. Οι υπολογισμοί πραγματοποιήθηκαν συγκρίνοντας τις μέσες τιμές πώλησης κάθε κοινοτικού παραγωγού με τις τιμές των εξαγωγέων για κάθε τύπο βασικού κινητήρα. Από την εξέταση φαίνεται ότι οι τιμές με τις οποίες τα προϊόντα που αποτελούν αντικείμενο πρακτικής ντάμπινγκ πωλήθηκαν στην Κοινότητα ήταν χαμηλότερες από τις τιμές των κοινοτικών παραγωγών σε βαθμό που κυμαίνεται, καθότι το μέσο σταθμισμένο περιθώριο της πώλησης σε χαμηλότερες τιμές ήταν σημαντικό και υπερβαίνει τα περιθώρια ντάμπινγκ που βρέθηκαν.  (15) Κατά την περίοδο 1984 έως 1987 σημειώθηκε συνολική μείωση των πωλήσεων των κοινοτικών παραγωγών κατά ( . . . ) με βάση τους κινητήρες (μονάδες) και κατά ( . . . ) με βάση την απόδοση (kW).  (16) Το μερίδιο της αγοράς των κοινοτικών παραγωγών κατά την περίοδο 1984-1987 μειώθηκε από ( . . . ) σε ( . . . ) (μονάδες) και από ( . . . ) σε ( . . . )(kW) αντίστοιχα.  (17) Όσον αφορά το κέρδος και τη ζημία των κοινοτικών παραγωγών κινητήρων ντίζελ, καθορίστηκε ότι είχαν ουσιαστικές χρηματοοικονομικές απώλειες κατά την περίοδο από το 1984 έως το 1988.  (18) Η Επιτροπή εξέτασε εάν η ζημία προκλήθηκε από άλλους παράγοντες όπως η πτώση της ζήτησης και οι εισαγωγές σε χαμηλές τιμές από άλλες πηγές.  Για το σκοπό αυτό η Επιτροπή έλαβε υπόψη της ότι σαν αποτέλεσμα της κρίσης των ναυπηγείων η αγορά κινητήρων ντίζελ για πλοία σημείωσε σημαντική πτώση που οδήγησε σε συγκρατημένο παγκόσμιο ανταγωνισμό και σε πτώση των πωλήσεων και των τιμών. Η κοινοτική βιομηχανία η οποία επί πολλά χρόνια είχε να αντιμετωπίσει μια συρρικνώμενη αγορά, έθεσε σε εφαρμογή δραστικά μέτρα ανασυγκρότησης τα οποία εξακολουθούν να ισχύουν και οδήγησαν σε μια σχετική βελτίωση όσον αφορά τη χρησιμοποίηση της παραγωγικής ικανότητας. Παρόλο που η βιομηχανία εξακολουθεί να έχει σημαντικές απώλειες, οι προσπάθειες εκσυγχρονισμού άρχισαν να έχουν θετικά αποτελέσματα και πρόκειται να σημειωθεί μείωση των απωλειών. Η συνεχώς αυξανόμενη όμως παρουσία των εισαγωγών σε χαμηλές τιμές από τη Σουηδία και την Φινλανδία που αποτελούν αντικείμενο ντάμπινγκ θέτει σημαντικά σε κίνδυνο τη διαδικασία αυτή.  (19) Προκειμένου να προσδιοριστεί η ζημία, οι εξαγωγές από τη Φινλανδία και τη Σουηδία συσσωρεύτηκαν επειδή οι υπό εξέταση κινητήρες ανήκουν στον ίδιο τύπο και οι ενδιαφερόμενοι εξαγωγείς στην ίδια εταιρεία. Το κοινοτικό μερίδιο της αγοράς της Φινλανδίας και Σουηδίας αυξήθηκε σημαντικά εις βάρος της κοινοτικής βιομηχανίας· κατά τη διάρκεια της εξεταστικής περιόδου δεν βρέθηκε άλλος σοβαρός ανταγωνιστής τρίτης χώρας που να πωλεί κινητήρες ντίζελ μεσαίας ταχύτητας στην Κοινότητα. Οι εξαγωγείς από τη Φινλανδία και τη Σουηδία καλύπτουν ουσιαστικά το σύνολο των εισαγωγών κινητήρων μεσαίας ταχύτητας από χώρες εκτός ΕΟΚ, ενώ το μερίδιο αγοράς ανταγωνιστών από άλλες τρίτες χώρες είναι αμελητέο.  (20) Το αυξανόμενο επίπεδο των εισαγωγών που αποτελούν αντικείμενο ντάμπινγκ και ειδικότερα οι τιμές τους που είναι χαμηλότερες από τις τιμές των κοινοτικών παραγωγών οι οποίες ήδη προκαλούν ζημία, συνεισέφεραν σημαντικά στη ραγδαία μείωση των πωλήσεων των κοινοτικών παραγωγών και στη σημαντική ζημία που υπέστη το μερίδιο της αγοράς. Οι κοινοτικοί παραγωγοί υπέστησαν πρόσθετη χρηματοοικονομική ζημία εξαιτίας της ανάγκης να ευθυγραμμίσουν τις τιμές τους. Η Επιτροπή ως εκ τούτου θεωρεί ότι δεδομένης της ήδη δύσκολης κατάστασης της κοινοτικής βιομηχανίας, οι εισαγωγείς κινητήρων ντίζελ μεσαίας ταχύτητας που αποτελούν αντικείμενο ντάμπινγκ, καταγωγής Φινλανδίας και Σουηδίας, εάν ληφθούν χωριστά πρέπει να θεωρηθεί ότι προκαλούν υλική ζημία στην κοινοτική βιομηχανία.  Η. Τα συμφέροντα της Κοινότητας  (21) Η Επιτροπή, για να καθορίσει εάν είναι προς το συμφέρον της Κοινότητας να λάβει μέτρα κατά των εισαγωγών που αποτελούν αντικείμενο ντάμπινγκ, πιστεύει ότι επειδή οι κοινοτικοί παραγωγοί υπέστησαν σοβαρές απώλειες τίθεται σε κίνδυνο το μέλλον της βιομηχανίας αυτής. Η παραγωγή κινητήρων ντίζελ έχει κοινωνική, τεχνολογική και οικονομική σημασία για την Κοινότητα. Η ευρωπαϊκή βιομηχανία κινητήρων ντίζελ αποτελεί σημαντικό εργοδότη τόσο άμεσα όσο και έμμεσα σε ένα μεγάλο αριθμό προμηθευτών ημιτελικών και τελικών προϊόντων. Ο αριθμός απασχολουμένων στον τομέα αυτό ανέρχεται σε ( . . . ) με κύκλο εργασιών ( . . . ) Ecu. Η εξαφάνιση της βιομηχανίας αυτής μπορεί να έχει σημαντικό κοινωνικό κόστος για την Κοινότητα.  Η παραγωγή κινητήρων ντίζελ αποτελεί σημαντικό παράγοντα για την τεχνολογική ανάπτυξη της βιομηχανία κινητήρων ντίζελ γενικότερα. Η τεχνολογία αυτή σημειώνει συνεχή πρόοδο. Το μελλοντικό κλείσιμο εγκαταστάσεων και η μείωση της παραγωγής κινητήρων ντίζελ θα οδηγήσει αναμφισβήτητα σε απώλειες όσον αφορά την τεχνολογία και την τεχνογνωσία.  Οι ευρωπαίοι εισαγωγείς και χρήστες των εν λόγω προϊόντων δεν γνωστοποίησαν τις απόψεις τους ούτε είχαν αντιρρήσεις όσον αφορά τις αμυντικές ενέρ γειες κατά των εισαγωγών κινητήρων ντίζελ από τη Φινλανδία και τη Σουηδία κατά τη διάρκεια της διαδικασίας αντιντάμπινγκ.  Κατά συνέπεια θεωρείται ότι είναι προς το συμφέρον της Κοινότητας να ληφθούν μέτρα.  Θ. Αναλήψεις υποχρεώσεων  (22) Μετά την ολοκλήρωση της προκαταρκτικής έρευνας οι ενδιαφερόμενοι εξαγωγείς πρότειναν αναλήψεις υποχρεώσεων όσον αφορά τις εξαγωγές τους κινητήρων ντίζελ.  Η Επιτροπή θεωρεί ότι αυτές οι αναλήψεις υποχρεώσεων μπορεί να γίνουν αποδεκτές, εφόσον ληφθεί υπόψη ότι θα έχουν ως αποτέλεσμα την αύξηση των τιμών των εν λόγω προϊόντων σε επίπεδο αναγκαίο για να εξαλειφθεί το περιθώριο ντάμπινγκ που προέκυψε για τους εξαγωγείς αυτούς. Φαίνεται ότι είναι δυνατή η παρακολούθηση της σωστής λειτουργίας των αναλήψεων υποχρεώσεων.  Υπό τις συνθήκες αυτές, οι προτεινόμενες αναλήψεις υποχρεώσεων γίνονται αποδεκτές και, συνεπώς, η διαδικασία έρευνας μπορεί να περατωθεί χωρίς την επιβολή δασμών αντιντάμπινγκ,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται τις αναλήψεις υποχρεώσεων που πρότειναν οι Oy Waertsilae AB, Ελσίνσκι, Φινλανδία (εξ ονόματος και της Waertsilae Diesel AB, Trollhaettan, Σουηδίας) όσον αφορά τη διαδικασία αντιντάμπινγκ για τις εισαγωγές κινητήρων ντίζελ που υπάγονται στους κωδικούς ΣΟ ex 8408 10 70, ex 8408 10 80, ex 8408 10 90, ex 8408 90 71, ex 8408 90 75, ex 8408 90 99, καταγωγής Σουηδίας και Φινλανδίας.  Άρθρο 2  Περατώνεται η έρευνα σχετικά με τη διαδικασία αντιντάμπινγκ που αναφέρεται στο άρθρο 1.  Βρυξέλλες, 16 Μαρτίου 1990.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. C 251 της 27. 9. 1988, σ. 3.  (1) Όσον αφορά τη ζημία που προκλήθηκε στην κοινοτική βιομηχανία, η Επιτροπή έλαβε εμπιστευτικές πληροφορίες από τις ενδιαφερόμενες εταιρείες, οι οποίες εάν δημοσιευθούν, ακόμη και συνοπτικά, μπορεί να έχουν σημαντικές αρνητικές επιπτώσεις για τις εταιρείες αυτές.


Avis juridique important

|

31998D0141

98/141/ΕΚ: Απόφαση της Επιτροπής της 12ης Φεβρουαρίου 1998 για την περάτωση διαδικασίας αντιντάμπινγκ όσον αφορά τις εισαγωγές στην Ιταλία ορισμένων επίπεδων, ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας

Επίσημη Εφημερίδα αριθ. L 040 της 13/02/1998 σ. 0015 - 0016

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Φεβρουαρίου 1998 για την περάτωση διαδικασίας αντιντάμπινγκ όσον αφορά τις εισαγωγές στην Ιταλία ορισμένων επίπεδων, ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας (98/141/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ, εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 9,Μετά από διαβούλευση με τη συμβουλευτική επιτροπή,Εκτιμώντας:Α. ΔΙΑΔΙΚΑΣΙΑ (1) Στις 28 Μαΐου 1997, η Επιτροπή έλαβε καταγγελία σχετικά με το, κατά τους ισχυρισμούς, ζημιογόνο ντάμπινγκ που ασκείτο στις εισαγωγές στην Ιταλία ορισμένων επίπεδων ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας.(2) Την καταγγελία υπέβαλε η ιταλική ένωση παραγωγών ταινιών μικρού πλάτους και ψυχρής ελάσεως (Federacciai), εξ ονόματος ιταλών παραγωγών, των οποίων η συνολική παραγωγή εφέρετο ότι αντιπροσωπεύει το σύνολο σχεδόν της ιταλικής παραγωγής ταινιών μικρού πλάτους και ψυχρής ελάσεως.(3) Η καταγγελία περιείχε αποδεικτικά στοιχεία για το ντάμπινγκ που ασκείτο με τις εν λόγω εισαγωγές και στοιχεία σχετικά με τη σημαντική ζημία που προέκυπτε από αυτές, τα οποία θεωρήθηκαν επαρκή ώστε να δικαιολογήσουν την κίνηση διαδικασίας αντιντάμπινγκ.(4) Η Επιτροπή, μετά από διαβούλευση, ανακοίνωσε δεόντως, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την κίνηση διαδικασίας αντιντάμπινγκ όσον αφορά εισαγωγές στην Ιταλία ορισμένων επίπεδων, ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας, που επί του παρόντος εμπίπτουν στους κωδικούς ΣΟ 7211 23 99, 7211 29 50, 7211 29 90 και ex 7211 90 90.(5) Η Επιτροπή ειδοποίησε επισήμως τους γνωστούς ως ενδιαφερόμενους εξαγωγείς και εισαγωγείς, τους αντιπροσώπους της εξάγουσας χώρας και τους καταγγέλλοντες κοινοτικούς παραγωγούς. Δόθηκε στα ενδιαφερόμενα μέρη η ευκαιρία να γνωστοποιήσουν τις απόψεις τους γραπτώς και να ζητήσουν, εντός της ταχθείσας στην ανακοίνωση προθεσμίας, ακρόαση.Β. ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (6) Με επιστολή της 12ης Σεπτεμβρίου 1997 προς την Επιτροπή, η Federacciai απέσυρε επισήμως την καταγγελία της όσον αφορά τις εισαγωγές στην Ιταλία ορισμένων επίπεδων ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας, ενόψει της επικρατούσας καταστάσεως στην αγορά όσον αφορά το προϊόν αυτό.(7) Υπό τις συνθήκες αυτές, τα ενδιαφερόμενα μέρη ενημερώθηκαν σχετικά με την πρόθεση της Επιτροπής να περατώσει τη διαδικασία, τους δόθηκε δε η ευκαιρία να υποβάλουν τις παρατηρήσεις τους. Κανένα από τα εν λόγω μέρη δεν προέβαλε αντίρρηση.(8) Η Επιτροπή θεωρεί συνεπώς ότι η διαδικασία αντιντάμπινγκ σχετικά με τις εισαγωγές στην Ιταλία ορισμένων επίπεδων, ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας, θα πρέπει να τερματισθεί χωρίς την επιβολή προστατευτικών μέτρων και ότι ο εν λόγω τερματισμός δεν θα αντίκειται προς το κοινοτικό συμφέρον,ΑΠΟΦΑΣΙΖΕΙ:Άρθρο μόνο Με την παρούσα απόφαση τερματίζεται η διαδικασία αντιντάμπινγκ όσον αφορά τις εισαγωγές στην Ιταλία ορισμένων επίπεδων, ελασμένων ταινιών μικρού πλάτους, από σίδηρο ή από μη κραματοποιημένους χάλυβες, που έχουν ελαθεί σε ψυχρή κατάσταση, καταγωγής Ρωσίας.Βρυξέλλες, 12 Φεβρουαρίου 1998.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 317 της 6. 12. 1996, σ. 1.(3) ΕΕ C 211 της 12. 7. 1997, σ. 3.


Avis juridique important

|

31981D0347

81/347/ΕΟΚ: Απόφαση τού Συμβουλίου τής 12ης Μαΐου 1981 γιά τό διορισμό αναπληρωματικού μέλους τής Συμβουλευτικής Επιτροπής γιά τήν κοινωνική ασφάλιση τών διακινουμένων εργαζομένων

Επίσημη Εφημερίδα αριθ. L 134 της 21/05/1981 σ. 0029

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Μαΐου 1981  για το διορισμό αναπληρωματικού μέλους της Συμβουλευτικής Επιτροπής για την κοινωνική ασφάλιση των διακινουμένων εργαζομένων  (81/347/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1408/71 του Συμβουλίου της 14ης Ιουνίου 1971 για την εφαρμογή των συστημάτων κοινωνικής ασφαλίσεως στους μισθωτούς και στις οικογένειές τους που διακινούνται στο εσωτερικό της Κοινότητος (1), και ιδίως το άρθρο 82,  την απόφαση του Συμβουλίου της 15ης Οκτωβρίου 1979 σχετικά με το διορισμό, για την περίοδο που λήγει στις 14 Οκτωβρίου 1981, των τακτικών και αναπληρωματικών μελών της Συμβουλευτικής Επιτροπής για την κοινωνική ασφάλιση των διακινουμένων εργαζομένων,  Εκτιμώντας:  ότι μετά την παραίτηση του κυρίου Dupuis, η οποία κοινοποιήθηκε στο Συμβούλιο στις 28 Απριλίου 1981, έχει κενωθεί έδρα αναπληρωματικού μέλους της παραπάνω Επιτροπής, στην κατηγορία των εκπροσώπων των κυβερνήσεων·  εχοντας υπόψη την υποψηφιότητα που υποβλήθηκε στις 28 Απριλίου 1981,  ΑΠΟΦΑΣΙΖΕΙ:  Άρθρο μόνο  Ο κύριος C. De Neve διορίζεται αναπληρωματικό μέλος της Συμβουλευτικής Επιτροπής για την κοινωνική ασφάλιση των διακινουμένων εργαζομένων σε αντικατάσταση του κυρίου Dupuis για το υπόλοιπο της θητείας του τελευταίου, δηλαδή μέχρι τις 14 Οκτωβρίου 1981.  Έγινε στις Βρυξέλλες, στις 12 Μαΐου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 149 της 5. 7. 1971, σ. 2.


Avis juridique important

|

31996D0567

96/567/ΕΚ, ΕΚΑΧ, Ευρατόμ: Απόφαση της Επιτροπής της 19ης Σεπτεμβρίου 1996 για την τροποποίηση της απόφασης 94/90/ΕΚΑΧ, ΕΟΚ, Ευρατόμ σχετικά με την πρόσβαση του κοινού στα έγγραφα της Επιτροπής

Επίσημη Εφημερίδα αριθ. L 247 της 28/09/1996 σ. 0045 - 0045

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Σεπτεμβρίου 1996 για την τροποποίηση της απόφασης 94/90/ΕΚΑΧ, ΕΟΚ, Ευρατόμ σχετικά με την πρόσβαση του κοινού στα έγγραφα της Επιτροπής (96/567/Ευρατόμ, ΕΚΑΧ, ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τις συνθήκες για την ίδρυση των Ευρωπαϊκών Κοινοτήτων, και ιδίως το άρθρο 162 της συνθήκης για την ίδρυση της Ευρωπαϊκής Ένωσης,Εκτιμώντας:ότι η Επιτροπή, στις 8 Φεβρουαρίου 1994, εξέδωσε την απόφαση 94/90/ΕΚΑΧ, ΕΟΚ, Ευρατόμ (1) σχετικά με την πρόσβαση του κοινού στα έγγραφα της Επιτροπής 7ότι η εν λόγω απόφαση προβλέπει ένα σύστημα υποχρεωτικής επιβάρυνσης για την έκδοση αντιγράφων σε χαρτί για έγγραφα που υπερβαίνουν τα 30 φύλλα 7ότι το παρόν σύστημα αποδείχθηκε δύσχρηστο και αναποτελεσματικό 7ότι, κατά συνέπεια, αυτό το σύστημα επιβάρυνσης πρέπει να γίνει προαιρετικό,ΑΠΟΦΑΣΙΖΕΙ:Άρθρο 1 Το άρθρο 2 παράγραφος 5 της απόφασης 94/90/ΕΚΑΧ, ΕΟΚ, Ευρατόμ αντικαθίσταται από το ακόλουθο κείμενο:«Για τη χορήγηση αντιγράφων σε χαρτί μπορεί να ζητηθεί επιβάρυνση 10 Ecu και επιπλέον 0,036 Ecu ανά φύλλο χαρτιού για έγγραφα που υπερβαίνουν τα 30 φύλλα. Η επιβάρυνση για πληροφορίες που παρέχονται υπό άλλη μορφή προσδιορίζεται κατά περίπτωση και σε λογικά πλαίσια.»Άρθρο 2 Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 19 Σεπτεμβρίου 1996.Για την ΕπιτροπήΟ ΠρόεδροςJacques SANTER(1) ΕΕ αριθ. L 46 της 18. 2. 1994, σ. 58.


Avis juridique important

|

31996D0411(01)

Απόφαση του Συμβουλίου της 25ης Μαΐου 1996 για το διορισμό αναπληρωματικού μέλους της συμβουλευτικής επιτροπής για την κατάρτιση των μαιών

Επίσημη Εφημερίδα αριθ. C 105 της 11/04/1996 σ. 0001 - 0001

ΑΠΟΦΑΣΗ ΤΟΥ  ΣΥΜΒΟΥΛΙΟΥτης 25ης Μαΐου 1996για το διορισμό αναπληρωματικού μέλους της συμβουλευτικής επιτροπής  για την κατάρτιση των μαιών(96/C  105/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη, την απόφαση 80/156/ΕΟΚ του Συμβουλίου της 21ης Ιανουαρίου 1980 για την σύσταση συμβουλευτικής  επιτροπής για την κατάρτιση των μαιών  (1), και ιδίως τα άρθρα 3 και  4, Εκτιμώντας: ότι, με την απόφασή του της 23ης Οκτωβρίου 1995  (2), το Συμβούλιο διόρισε τον κύριο Michael RANFT  ως αναπληρωματικό μέλος της συμβουλευτικής επιτροπής για περίοδο που λήγει στις 22  Οκτωβρίου 1998  7ότι η γερμανική κυβέρνηση διόρισε την κυρία Margaretha OETZEL-KLΦCKER σε αντικατάσταση του κυρίου  Michael RANFT, ΑΠΟΦΑΣΙΖΕΙ: Άρθρο μόνο Η κυρία Margaretha OETZEL-KLΦCKER διορίζεται τακτικό μέλος της  συμβουλευτικής επιτροπής για την κατάρτιση των μαιών, σε αντικατάσταση του κυρίου Michael RANFT και  για το υπόλοιπο της θητείας του που λήγει στις 22 Οκτωβρίου 1998. Βρυξέλλες, 25 Μαρτίου 1996. Για το ΣυμβούλιοΟ ΠρόεδροςG. SALVINI(1) ΕΕ αριθ. L 33 της 11. 2. 1980, σ.  13.  (2) ΕΕ αριθ. C 292 της 7. 11. 1995, σ. 2.


Avis juridique important

|

32003D0628(02)

Απόφαση του διοικητικού συμβουλίου της Ευρωπόλ της 5ης Ιουνίου 2003 για την έγκριση των όρων και διαδικασιών που καθόρισε η Ευρωπόλ για την αναπροσαρμογή των ποσών, τα οποία αναφέρονται στο προσάρτημα της απόφασης, της 16ης Νοεμβρίου 1999, του διοικητικού συμβουλίου της Ευρωπόλ όσον αφορά του φόρους υπέρ της Ευρωπόλ που επιβάλλονται στις αποδοχές και λοιπές αμοιβές των υπαλλήλων της Ευρωπόλ

Επίσημη Εφημερίδα αριθ. C 152 της 28/06/2003 σ. 0017 - 0018

Απόφαση του διοικητικού συμβουλίου της Ευρωπόλτης 5ης Ιουνίου 2003για την έγκριση των όρων και διαδικασιών που καθόρισε η Ευρωπόλ για την αναπροσαρμογή των ποσών, τα οποία αναφέρονται στο προσάρτημα της απόφασης, της 16ης Νοεμβρίου 1999, του διοικητικού συμβουλίου της Ευρωπόλ όσον αφορά του φόρους υπέρ της Ευρωπόλ που επιβάλλονται στις αποδοχές και λοιπές αμοιβές των υπαλλήλων της Ευρωπόλ(2003/C 152/06)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,Έχοντας υπόψητο πρωτόκολλο βάσει του άρθρου Κ.3 της συνθήκης της Ευρωπαϊκής Ένωσης και του άρθρου 41 παράγραφος 3 της σύμβασης Ευρωπόλ σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της(1), και ιδίως το άρθρο 10,Εκτιμώντας τα ακόλουθα:(1) Το Συμβούλιο αποφάσισε στις 5 Ιουνίου 2003 την αναπροσαρμογή των πάσης φύσεως αποδοχών των υπαλλήλων της Ευρωπόλ κατά 4,4 % με αναδρομική ισχύ από 1ης Ιουλίου 2002.(2) Το διοικητικό συμβούλιο αποφάσισε, στις 5 Ιουνίου 2003, να προβεί σε αύξηση των ποσών που αναφέρονται στο άρθρο 4 του προσαρτήματος της απόφασης του διοικητικού συμβουλίου της 16ης Νοεμβρίου 1999(2), κατά ποσοστό ίσο προς εκείνο που ορίζεται στην απόφαση του Συμβουλίου της 5ης Ιουνίου 2003, η οποία αναφέρεται στο σημείο 1, και για την ίδια ημερομηνία.(3) Σύμφωνα με την ίδια απόφαση του διοικητικού συμβουλίου της 5ης Ιουνίου 2003, οι τιμές που ορίζονται με αυτό τον τρόπο πρέπει να δημοσιεύονται στην Επίσημη Εφημερίδα της Ευρωπαϊκής Ένωσης.ΑΠΟΦΑΣΙΖΕΙ:Άρθρο 1Με ισχύ από 1ης Ιουλίου 2002:1. Το ποσό που αναφέρεται στην πρώτη πρόταση του άρθρου 4 του προσαρτήματος στην απόφαση του διοικητικού συμβουλίου της Ευρωπόλ της 16ης Νοεμβρίου 1999, αναπροσαρμόζεται σε 105,76 ευρώ.2. Οι τιμές σε μονάδες ευρώ του πίνακα που περιλαμβάνεται στο άρθρο 4 του προσαρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999, αντικαθίστανται από τις ακόλουθες:8 % για ποσά από 105,76 ευρώ έως 1862,83 ευρώ·10 % για ποσά από 1862,84 ευρώ έως 2565,78 ευρώ·12,5 % για ποσά από 2565,79 ευρώ έως 2940,52 ευρώ·15 % για ποσά από 2940,53 ευρώ έως 3339,41 ευρώ·17,5 % για ποσά από 3339,42 ευρώ έως 3714,17 ευρώ·20 % για ποσά από 3714,18 ευρώ έως 4077,42 ευρώ·22,5 % για ποσά από 4077,43 ευρώ έως 4452,16 ευρώ·25 % για ποσά από 4452,17 ευρώ έως 4815,42 ευρώ·27,5 % για ποσά από 4815,43 ευρώ έως 5190,17 ευρώ·30 % για ποσά από 5190,18 ευρώ έως 5553,43 ευρώ·32,5 % για ποσά από 5553,44 ευρώ έως 5928,18 ευρώ·35 % για ποσά από 5928,19 ευρώ έως 6292,00 ευρώ·40 % για ποσά από 6292,01 ευρώ έως 6666,76 ευρώ·45 % για ποσά άνω των 6666,77 ευρώ.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Άρθρο 3Η παρούσα απόφαση αρχίζει να ισχύει την επόμενη ημέρα από την έγκρισή της.Χάγη, 5 Ιουνίου 2003.N. ΤασιοπουλοςΠρόεδρος του διοικητικού συμβουλίου(1) ΕΕ C 221 της 19.7.1997, σ. 2.(2) ΕΕ C 65 της 28.2.2001, σ. 8.